ปกติเวลาทานข้าว หรือ ของว่างอื่น ๆ จะกินจนอิ่ม จนพุงกาง แต่ตอนนี้กินอะไรก็กินได้น้อยมากจากเดิม พอกินได้สักพักก็อิ่มแล้ว เดี๋ยวพอผ่านไปสัก 20 นาที ก็เริ่มหิวอีก อยากทราบสาเหตุค่ะ ว่าเป็นเพราะอะไร
สวัสดีค่ะ อาการแน่นท้องและอิ่มเร็วอาจจะเกิดมาจาก การรับประทานอาหารได้น้อยเกินไปในแต่ละมื้อ ชนิดของอาหารที่รับประทาน กระเพาะอาหารอักเสบ โรคไทรอยด์ทำงานมากผิดปกติ เนื้องอกในกระเพาะอาหารหรือหลอดอาหาร การทำงานของฮอร์โมนที่ควบคุมศูนย์ความหิวอิ่มจากต่อมใต้สมองทำงานผิดปกติ เป็นต้นเบื้องต้นควรรับประทานอาหารอ่อนๆและย่อยง่ายให้ตรงเวลา 3 มื้อ ไม่ควรเน้นกินมากเกินไปจนอิ่มแล้วหยุดกะทันหัน ให้ค่อยๆกินให้ได้ปริมาณที่เหมาะสมในแต่ละมื้อ เดินย่อยเบาๆหลังมื้ออาหาร ดื่มน้ำมากๆหากยังมีอาการเป็นต่อเนื่อง จุกแน่นท้อง คลื่นไส้ ถ่ายดำ ถ่ายเป็นเลือด หรืออาเจียนเยอะจนอ่อนเพลีย มีน้ำหนักลดอย่างรวดเร็วร่วมด้วย ควรไปพบแพทย์